DILONGO 64
Danieli mu Dibulu di Zikhosi
Ntinu wunkaka wu Babiloni wuba Daliu. Nandi wuzaba ti Danieli wuba mutu wu luvalu. Diawu, kambyekila mfumu mu batu bandi babo bankinza baba ku Babiloni. Angi batu beni baba monanga Danieli nsoki ayi baba tombanga kumvanga bubi. Bawu, bo bazaba ti Danieli wuba sambilanga Yave mintulu mitatu mu kilumbu, bawu bayenda koluka na ntinu Daliu ayi bankamba: ‘Ntinu, sonika nsiku wuntuma batu boso basambilanga to ngyewu. Ayi woso wunsambila zinzambi zinkaka, twala kuntibula mu dibulu di zikhosi.’ Daliu wutya diyindu beni ayi wuvana nsiku.
Bo Danieli kazaba mawu, wuyenda ku nzo. Nandi wufukama va ndambu nela yiba yizibuka ayi wusambila kwidi Yave. Bo batu beni baba monanga Danieli nsoki bayenda ku nzo’andi ayi bambata nandi kemu sambila, bawu bavutuka mu thinu mwingi kuzabikisa mawu kwidi ntinu, ayi bankamba: ‘Danieli mengi kutumukina! Vayi widi mu kunsambila Nzambi’andi mintulu mintatu mu kilumbu. Daliu waba zolanga beni Danieli ayi kabasa tomba ko nandi kafwa. Kilumbu kyoso waba yindula phila kalenda kumvukisila. Angi kasa zaba ko ma kuvanga, kibila nafeka wuvana nswa beni ayi kasa ba ko bukubaludila wawu. Diawu katumina to batu bandi bantibula mu dibulu di zikhosi.
Mu bwilu buna, Daliu kasa leka ko mu kibila ki kubala Danieli. Mu meni, wuduma zithinu ku dibulu di zikhosi ayi wutela Danieli: ‘Nzambi’aku wu kuvukisidi?’
Daliu wuyuwa mbembo yi Danieli yimvutudila: ‘Mbasi yi Yave yi zibikidi myunu mi zikhosi ayi basa kundya ko.’ Daliu wuyangalala beni! Wutuma bathapula Danieli mu dibulu beni. Danieli kasa kwanyuka ko ni vama. Buna ntinu wutuba: ‘Tibulanu batu bafundidi Danieli mu dibulu di zikhosi.’ Ngye zebi, buna bathumbu vitila, zikhosi zi badya.
Bosi Daliu wuvana nsiku awuwu: ‘Batu boso bafweti vumina Nzambi yi Danieli. Kibila nandi vukisidi Danieli mu dibulu di zikhosi.’
Ngyewu, wunsambilanga Nzambi kadika kilumbu buka Danieli?
‘Yave zebi buevi kafueti kudila mu zithotolo batu bobo ba kunkinzikanga.’—2 Petelo 2:9
kmb_Latn kmb_Latn kon_Latn kon_Latn kmb_Latn hau_Latn kon_Latn kon_Latn lua_Latn